หลังผมทานข้าวมื้อกลางวัน แล้วมีอาการแน่นท้อง เรอออกมาแล้วมีรสเปรี้ยวๆมาสัมผัสที่ลิ้น และมีอาการจุกๆที่ลำคอ หายใจค่อนข้างลำบาก มันคืออาการของกรดไหลย้อนใช่ไหมครับ คือผมกังวลว่าผมจะเป็นนิวโมทรอแร็กอีกครั้งนึงครับ เพราะก่อนหน้านี้ผมได้ทำการรักษาโดยการเจาะใส่สาย icd ระบายลมออกและพึ่งไปพบมาเมื่อวันที่ 12/11/62 ได้ทำการ เอ็กเรย์พบว่าปอดกลับมาปกติแล้ว แต่วันนี้ผมเกิดมีอาการข้างต้นแต่ไม่เหนื่อยไม่เจ็บหน้าอกเหมือนนิวโมทรอแร็ก ผมอยากรู้ว่ามันคืออาการของกรดไหลย้อนใช่ไหมครับ
สวัสดีค่ะ อาการแน่นท้อง เรอเปรี้ยว หายใจลำบากดังกล่าวมาอาจเกิดจาก-โรคกรดไหลย้อน ทำให้แสบร้อนกลางอก แน่นอก จุกแน่นลิ้นปี่ หายใจไม่สะดวกร่วมด้วยได้-โรคกระเพาะอาหารหรือลำไส้ส่วนต้นอักเสบ อาจทำให้จุกแน่นลิ้นปี่ได้ มักเกิดสัมพันธ์กับอาหารเช่นก่อนหรือหลังอาหาร-โรคเกี่ยวกับปอดทำให้หายใจไม่สุด แต่มักมีอาการอื่นเช่นไอร่วมด้วยกรดไหลย้อนเป็นภาวะที่เกิดจากกรดในกระเพาะไหลย้อนขึ้นไปในหลอดอาหารเนื่องจากหูรูดบริเวณกระเพาะกับหลอดอาหารหลวม มักมีอาการเรอบ่อย เรอเปรี้ยว แสบร้อนกลางอก ไอ กลืนลำบาก แน่นอก แสบร้อนกลางอก อาจแสดงอาการคล้ายคนเป็นหอบหืดได้ การรักษาคือการรับประทานยาลดกรด และปรับพฤติกรรมเช่นไม่กินแล้วนอนทันที หลีกเลี่ยงอาหารที่ทำให้มีอาการมากขึ้นโดยจากอาการดังกล่าวมา น่าจะยังเหมือนกรดไหลย้อนมากที่สุด ส่วนเรื่องของการมีลมรั่วในปอดนั้นมักมาด้วยหอบเหนื่อย เจ็บหน้าอกแบบเฉียบพลัน หายใจไม่ทัน ซึ่งหากมีอาการดังกล่าวมา ควรรีบไปพบแพทย์ค่ะ